
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύστημα δημοσιονομικών διορθώσεων και διαδι¬ 
κασίες ανάκτησης αχρεωστήτως ή παράνομως 
καταβληθέντων πόσων για την υποποίηση των 
επιχειρησιακών προγραμμάτων του στόχου «ΕΥ¬ 
ΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ» - αντικατάστα¬ 
ση της ΚΥΑ 15249/ΕΥΘΥ 550/8.4.2010 (ΦΕΚ 471 


Β/19.04.2010). 1 

Καθορισμός θέσεων πρακτικής άσκησης φοιτητών 
Τ.Ε.Ι. στο Δήμο Θερμαϊκού, Νομού Θεσσαλονί¬ 
κης. 2 

Καθορισμός θέσεων πρακτικής άσκησης φοιτητών 
Τ.Ε.Ι. στο Δήμο Ερέτριας, Νομού Εύβοιας. 3 


ΑΠΟΦΑΣΕΙ Σ 

Αριθμ. 37315/ΕΥΘΥ 715 (1) 


Σύστημα δημοσιονομικών διορθώσεων και διαδικασίες 
ανάκτησης αχρεωστήτως ή παράνομως καταβληθέ¬ 
ντων πόσων για την υποποίηση των επιχειρησιακών 
προγραμμάτων του στόχου «ΕΥΡΩΠΑΪΚΗ ΕΔΑΦΙΚΗ 
ΣΥΝΕΡΓΑΣΙΑ» - αντικατάσταση της ΚΥΑ 15249/ΕΥΘΥ 
550/8.4.2010 (ΦΕΚ 471 Β/19.04.2010). 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Το Ν. 3614/2007 «Διαχείριση,Έλεγχος και Εφαρμογή 
Αναπτυξιακών Παρεμβάσεων για την προγραμματική 
περίοδο 2007-2013» (ΦΕΚ 267/Α/3.12.2007), όπως τρο¬ 
ποποιήθηκε και ισχύει, ιδίως δε των άρθρων 26 και 29. 

2. Τον Κανονισμό (ΕΚ) αριθ. 1083/2006 του Συμβουλίου 
της 11ης Ιουλίου 2006 περί καθορισμού γενικών διατάξε¬ 
ων για το Ευρωπαϊκό Ταμείο Περιφερειακής Ανάπτυξης, 
το Ευρωπαϊκό Κοινωνικό Ταμείο και το Ταμείο Συνοχής 
και την κατάργηση του Κανονισμού (ΕΚ) αριθ. 1260/1999, 
όπως εκάστοτε ισχύει. 

3. Τον Κανονισμό (ΕΚ) αριθ. 1828/2006 της Επιτρο¬ 
πής της 8ης Δεκεμβρίου 2006 για τη θέσπιση κανόνων 
σχετικά με την εφαρμογή του Κανονισμού (ΕΚ) αριθ. 
1083/2006 του Συμβουλίου περί καθορισμού γενικών 
διατάξεων για το Ευρωπαϊκό Ταμείο Περιφερειακής 


Ανάπτυξης, το Ευρωπαϊκό Κοινωνικό Τ αμείο και το Τ α¬ 
μείο Συνοχής και του Κανονισμού (ΕΚ) αριθ. 1080/2006 
του Ευρωπαϊκού Κοινοβουλίου και του Συμβουλίου για 
το Ευρωπαϊκό Ταμείο Περιφερειακής Ανάπτυξης, όπως 
εκάστοτε ισχύει. 

4. Τον Κανονισμό (ΕΚ) αριθ. 1080/2006 του Ευρωπαϊκού 
Κοινοβουλίου και του Συμβουλίου της 5ης Ιουλίου 2006 
για το Ευρωπαϊκό Ταμείο Περιφερειακής Ανάπτυξης και 
για την κατάργηση του Κανονισμού (ΕΚ) αριθ. 1783/1999, 
όπως εκάστοτε ισχύει. 

5. Τον Κανονισμό (ΕΚ) 1085/2006 του Συμβουλίου της 
17ης Ιουλίου 2006 για τη θέσπιση μηχανισμού προεντα- 
ξιακής βοήθειας (ΜΠΒ), όπως εκάστοτε ισχύει. 

6. Τον Κανονισμό (ΕΚ) 718/2007 της Επιτροπής της 12ης 
Ιουνίου 2007 για την εφαρμογή του Κανονισμού (ΕΚ) 
1085/2006 του Συμβουλίου για τη θέσπιση μηχανισμού 
προενταξιακής βοήθειας (ΜΠΒ), όπως εκάστοτε ισχύει. 

7. Τον Κανονισμό (ΕΚ) 1638/2006 του Ευρωπαϊκού 
Κοινοβουλίου και του Συμβουλίου της 24ης Οκτωβρίου 
2006 για τον καθορισμό γενικών διατάξεων σχετικά 
με τη θέσπιση ευρωπαϊκού μηχανισμού γειτονίας και 
εταιρικής σχέσης, όπως εκάστοτε ισχύει. 

8. Τον Κανονισμό (ΕΚ) αριθ. 951/2007 της Επιτροπής, 
της 9ης Αυγούστου 2007, για τον καθορισμό των δι¬ 
ατάξεων εφαρμογής των Προγραμμάτων διασυνορια¬ 
κής συνεργασίας που χρηματοδοτούνται στο πλαίσιο 
του κανονισμού (ΕΚ) αριθ. 1638/2006, του Ευρωπαϊκού 
Κοινοβουλίου και του Συμβουλίου, για τον καθορισμό 
γενικών διατάξεων σχετικά με τη θέσπιση ευρωπαϊκού 
μηχανισμού γειτονίας και εταιρικής σχέσης, όπως εκά¬ 
στοτε ισχύει. 

9. Το Ν. 2362/1995 «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις» (ΦΕΚ 
247/Α/27.11.95) και ειδικότερα το άρθρο 104 αυτού. 

10. Το ν.δ. 356/1974 «Περί Κώδικος Εισπράξεως Δημοσί¬ 
ων Εσόδων» (ΦΕΚ 90/Α/5.4.1974), καθώς και τις διατάξεις 
του π.δ. 16/1989 «Κανονισμός Λειτουργίας των ΔΟΥ» 
(ΦΕΚ 6/Α/5.1.1989), όπως εκάστοτε ισχύουν. 

11. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (ΦΕΚ 98/ Α/22.4.2005). 

12. Το π.δ. 178/2000 «Οργανισμός του Υπουργείου Εθνι¬ 
κής Οικονομίας (ΦΕΚ 165/Α/14.7.2000). 

13. Το π.δ. 85/2012 (ΦΕΚ 141/Α721.7.2012) περί ίδρυσης 
και μετονομασίας Υπουργείων, μεταφοράς και κατάρ- 

γησης υπηρεσιών, όπως έχει τροποποιηθεί και ισχύει. 

14. Το π.δ. 86/212 περί διορισμού Υπουργών, Αναπλη¬ 
ρωτών Υπουργών και Υφυπουργών (ΦΕΚ141 /Α'/21.7.2012). 

15. Το ΠΔ 118/2013 (ΦΕΚ 152/Α'/25.6.2013) περί τροπο¬ 
ποίησης του π.δ. 85/2012 (Α' 141) - Ιδρυση Υπουργείου 
Υποδομών, Μεταφορών και Δικτύων και Υπουργείου 
Πολιτισμού και Αθλητισμού και μετονομασία των Υπουρ¬ 
γείων Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων και Παιδείας και Θρησκευμάτων, 
Πολιτισμού και Αθλητισμού σε Υπουργείο Ανάπτυξης 
και Ανταγωνιστικότητας και σε Υπουργείο Παιδείας και 
Θρησκευμάτων αντιστοίχως. 

16. Το ΠΔ 119/2013 (ΦΕΚ 153/Α725.6.2013) Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών. 

17. Την αριθμ. Υ48/2012 (ΦΕΚ 2105/Β/9.7.2012) απόφαση 
του Πρωθυπουργού περί καθορισμού αρμοδιοτήτων του 
Αναπληρωτή Υπουργού Οικονομικών Χρ. Στάίκούρα. 

18. Την υπ’ αριθμ. 7725/28.3.2007 απόφαση της Ευρωπα¬ 
ϊκής Επιτροπής περί έγκρισης του Εθνικού Στρατηγικού 
Πλαισίου Αναφοράς και τα Παραρτήματα I και II αυτής. 

19. Το γεγονός ότι από την απόφαση αυτή δεν προ- 
καλείται δαπάνη, αποφασίζουμε: 

ΚΕΦΑΛΑΙΟ Α' 

ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙ 
Αρθρο 1 

Πεδίο Εφαρμογής 

1. Με την παρούσα απόφαση προσδιορίζεται το σύ¬ 
στημα δημοσιονομικών διορθώσεων των Επιχειρησιακών 
Προγραμμάτων του Στόχου «Ευρωπαϊκή Εδαφική Συ¬ 
νεργασία», τα οποία διαχειρίζεται η Ελλάδα και προσ¬ 
διορίζονται οι διαδικασίες που εφαρμόζονται από τα 
αρμόδια όργανα μετά από τη διαπίστωση παρατυπίας 
(Κεφάλαιο Β). Επιπλέον προσδιορίζονται οι διαδικασίες 
ανάκτησης αχρεωστήτως ή παρανόμως καταβληθέντων 
ποσών από Δικαιούχους που εδρεύουν στην Ελλάδα 
και συμμετέχουν σε έργα Προγραμμάτων του Στόχου 
Ευρωπαϊκή Εδαφική Συνεργασία που δεν διαχειρίζεται 
η Ελλάδα (Κεφάλαιο Γ). 

Αρθρο 2 
Ορισμοί 

1. Για τους σκοπούς της παρούσας απόφασης νοού¬ 
νται ως: 

Επιχειρησιακό Πρόγραμμα (ΕΠ) - Έγγραφο που υπο¬ 
βλήθηκε από το Κράτος Μέλος και εγκρίθηκε από την 
Ευρωπαϊκή Επιτροπή, στο οποίο περιγράφεται μία ανα¬ 
πτυξιακή στρατηγική με ένα συνεκτικό σύνολο προ¬ 
τεραιοτήτων, οι οποίες στην περίπτωση του Στόχου 
Ευρωπαϊκή Εδαφική Συνεργασία θα υλοποιηθούν με 
τη βοήθεια του Ευρωπαϊκού Ταμείου Περιφερειακής 
Ανάπτυξης. 

Διαχειριστική Αρχή (ΔΑ) - Εθνική, περιφερειακή ή το¬ 
πική αρχή ή δημόσιος ή ιδιωτικός φορέας, που ορίζεται 
από το Κράτος Μέλος ως υπεύθυνη/ος για τη διαχείριση 
και την υλοποίηση του Επιχειρησιακού Προγράμματος, 
σύμφωνα με την αρχή της χρηστής δημοσιονομικής δια¬ 
χείρισης, και ασκεί τις αρμοδιότητες που προβλέπονται 
στα σχετικά άρθρα των Κανονισμών της Ευρωπαϊκής 
Ένωσης. Γ ια τα Προγράμματα που διαχειρίζεται η Ελ¬ 
λάδα η Διαχειριστική Αρχή είναι η: Ειδική Υπηρεσία 
Διαχείρισης των Επιχειρησιακών Προγραμμάτων του 


Στόχου «Ευρωπαϊκή Εδαφική Συνεργασία». 

Κοινή Τεχνική Γραμματεία (ΚΤΓ) - Δομή, παρά τη Δι¬ 
αχειριστική Αρχή, για κάθε Επιχειρησιακό Πρόγραμμα, 
με γενική αρμοδιότητα την παρακολούθηση, υπό την 
επίβλεψη της Διαχειριστικής Αρχής (ΔΑ), της υλοποίη¬ 
σης των Προγραμμάτων. 

Δικαιούχος - Δημόσιος ή ιδιωτικός οργανισμός, φο¬ 
ρέας ή επιχείρηση που είναι αρμόδιος για την έναρξη 
και υλοποίηση συγχρηματοδοτούμενων πράξεων. Κατά 
περίπτωση, ανάλογα με τις διατάξεις εφαρμογής κάθε 
Επιχειρησιακού Προγράμματος και σύμφωνα με όσα 
προβλέπουν οι σχετικοί Κανονισμοί των Ταμείων (ΕΤΠΑ) 
ή των Χρηματοδοτικών Μέσων (ΙΡΑ και ΕΝΡΙ), καθώς 
και τα σχετικά εφαρμοστικά έγγραφα, είναι πιθανό να 
αναφέρεται και ως εταίρος. 

Κύριος Δικαιούχος (ΚΔ) ή Επικεφαλής Εταίρος - Ο 
Δικαιούχος, ο οποίος λαμβάνει την κοινοτική συγχρημα- 
τοδότηση και αναλαμβάνει την συνολική ευθύνη για την 
υποβολή της πρότασης και την υλοποίηση της πράξης, 
κατά την έννοια των σχετικών άρθρων των Κανονισμών 
της Ευρωπαϊκής Ένωσης. Γ ια τα ΕΠ, στα οποία προβλέ- 
πεται και Συνολικός Κύριος Δικαιούχος μιας πράξης, οι 
υποχρεώσεις και οι ευθύνες του Κύριου Δικαιούχου της 
παρούσας Απόφασης αφορούν στον Κύριο Δικαιούχο, ή 
Οικονομικό Κύριο Δικαιούχο, που ορίζεται μεταξύ των 
εταίρων που είναι εγκατεστημένοι στην Ελλάδα. 

Αρχή Πιστοποίησης (ΑΠ) - Εθνική, περιφερειακή ή 
τοπική αρχή ή φορέας, που ορίζεται από το Κράτος 
Μέλος για την πιστοποίηση δηλώσεων δαπανών και 
αιτημάτων πληρωμής, πριν την αποστολή τους στην 
Ευρωπαϊκή Επιτροπή. Κατ’ αυτή την έννοια, η ΑΠ ορίζε¬ 
ται από το Κράτος-Μέλος, όπου εδρεύει η Διαχειριστική 
Αρχή του οικείου Επιχειρησιακού Προγράμματος και 
εκτελεί τα καθήκοντα που προβλέπονται στα σχετι¬ 
κά άρθρα των Κανονισμών της Ευρωπαϊκής Ένωσης. 
Ειδικά για τα Προγράμματα η Διαχειριστική Αρχή των 
οποίων εδρεύει στην Ελλάδα, ως Αρχή Πιστοποίησης 
έχει οριστεί η Ειδική Υπηρεσία «Αρχή Πληρωμής του 
ΚΠΣ, των Κοινοτικών Πρωτοβουλιών και του Ταμείου 
Συνοχής», η οποία είναι αρμόδια και για την εξασφάλιση 
της κοινοτικής χρηματοδοτικής ροής από πόρους του 
Ευρωπαϊκού Ταμείου Περιφερειακής Ανάπτυξης (ΕΤΠΑ). 

Αρχή Ελέγχου (ΑΕ) - Ο φορέας που έχει την ευθύνη 
για την επαλήθευση της αποτελεσματικής λειτουργί¬ 
ας του συστήματος διαχείρισης και ελέγχου του ΕΠ. 
Στο πλαίσιο αυτό, η Αρχή Ελέγχου ορίζεται από το 
Κράτος-Μέλος όπου εδρεύει η Διαχειριστική Αρχή του 
οικείου Επιχειρησιακού Προγράμματος και αναλαμβάνει 
τα καθήκοντα που προβλέπονται στα σχετικά άρθρα 
των Κανονισμών της ΕυρωπάίκήςΈνωσης. Επικουρείται 
από Ομάδα Ελεγκτών (ΟΕ), αποτελούμενη από έναν 
εκπρόσωπο κάθε Κράτους Μέλους που συμμετέχει στο 
ΕΠ. Ειδικά για τα Προγράμματα η Διαχειριστική Αρχή 
των οποίων εδρεύει στην Ελλάδα, ως Αρχή Ελέγχου έχει 
οριστεί η ΕΔΕΑ (Επιτροπή Δημοσιονομικού Ελέγχου). 

Εξακριβωτές - Τα φυσικά πρόσωπα που ορίζονται 
σύμφωνα με τις απαιτήσεις του άρθρου 16 του Κανο¬ 
νισμού 1080/2006 όπως ισχύει για την επαλήθευση της 
νομιμότητας και κανονικότητας των δαπανών, οι οποίες 
δηλώνονται από κάθε Δικαιούχο που συμμετέχει στην 
πράξη, σύμφωνα με σχετικά άρθρα των Κανονισμών 
της Ευρωπαϊκής Ένωσης. Γ ια την Ελλάδα, ως φορέας 
υπεύθυνος για το σύστημα (πρωτοβάθμιου) ελέγχου 

του άρθρου 16 του Κανονισμού 1080/2006 όπως ισχύει 
ορίζεται η Μονάδα Δ' «Πρωτογενούς ελέγχου και πιστο¬ 
ποίησης δαπανών των επιχειρησιακών προγραμμάτων 
των Κοινοτικών Πρωτοβουλιών» της Ειδικής Υπηρεσίας 
«Αρχή Πληρωμής του ΚΠΣ, των Κοινοτικών Πρωτοβου¬ 
λιών και του Ταμείου Συνοχής» σύμφωνα με την Υπουρ¬ 
γική Απόφαση 36474/ΔΙΟΕ1062/14/09/2006. 

Μνημόνιο Συνεργασίας (ΜΣ) - Επιπρόσθετη, προαιρε¬ 
τική, συμφωνία μεταξύ των Κρατών που συμμετέχουν 
στο ΕΠ και των αρμοδίων αρχών υλοποίησης του ΕΠ, 
η οποία συνθέτει σε ενιαίο κείμενο ρυθμίσεις ειδικών 
θεμάτων και εναρμονίζει τις γενικές διαδικασίες του 
Προγράμματος με τις επί μέρους εθνικές απαιτήσεις. 

Πράξη -Έργο ή ομάδα έργων, το οποίο επιλέγεται από 
το αρμόδιο όργανο κάθε ΕΠ, σύμφωνα με τα κριτήρια 
που αποφασίστηκαν από την Επιτροπή Παρακολούθη¬ 
σης, και το οποίο υλοποιείται από τους Δικαιούχους, 
με τρόπο ώστε να εκπληρώνονται οι στόχοι του οικείου 
άξονα προτεραιότητας. 

Σύμβαση Χρηματοδότησης - Η Σύμβαση μεταξύ της 
Διαχειριστικής Αρχής και του Κύριου Δικαιούχου της 
Πράξης στην οποία περιγράφονται οι όροι της Χρημα¬ 
τοδότησης από το Επιχειρησιακό Πρόγραμμα. 

Συμφωνία Εταιρικής Συνεργασίας - Το συμφωνητικό 
που υπογράφουν όλοι οι Δικαιούχοι μιας Πράξης, με το 
οποίο ορίζονται οι όροι της συνεργασίας τους. 

Δημόσια Δαπάνη - Κάθε δημόσια συνεισφορά στη 
χρηματοδότηση πράξεων από τον κρατικό προϋπολο¬ 
γισμό, τον προϋπολογισμό περιφερειακών ή τοπικών 
αρχών ή τον προϋπολογισμό των Ευρωπαϊκών Κοινο¬ 
τήτων στο πλαίσιο του ΕΤΠΑ, καθώς και κάθε παρόμοια 
δαπάνη. Στο πλαίσιο αυτό, κάθε συμμετοχή στη χρημα¬ 
τοδότηση από τον προϋπολογισμό πράξεων φορέων ή 
ενώσεων του δημόσιου τομέα, μίας ή περισσοτέρων πε¬ 
ριφερειακών ή τοπικών αρχών ή φορέων του δημόσιου 
τομέα που ενεργούν σύμφωνα με την οδηγία 2004/18/ΕΚ 
του Ευρωπαϊκού Κοινοβουλίου και του Συμβουλίου της 
31ης Μαρτίου 2004 περί συντονισμού των διαδικασιών 
σύναψης δημόσιων συμβάσεων έργων, προμηθειών και 
υπηρεσιών, νοείται ως παρεμφερής δαπάνη. 

Παρατυπία - Κάθε παράβαση διάταξης του κοινοτικού 
δικαίου, η οποία προκύπτει από πράξη ή παράλειψη 
οικονομικού φορέα και η οποία ζημιώνει ή ενδέχεται 
να ζημιώσει το γενικό προϋπολογισμό της Ευρωπαϊκής 
Ένωσης, με τον καταλογισμό στον κοινοτικό προϋπο¬ 
λογισμό αδικαιολόγητης δαπάνης. 

Δημοσιονομική Διόρθωση - Η ακύρωση του συνόλου 
ή μέρους της κοινοτικής και εθνικής συνδρομής μιας 
πράξης στο πλαίσιο της συγχρηματοδότησής της από 
το ΕΠ, η οποία είναι ανάλογη της παράβασης που δι¬ 
απιστώνεται. 

Αχρεωστήτως καταβληθέν ποσό - Κάθε δαπάνη που 
δεν αντιπροσωπεύει παράδοση προϊόντων ή υπηρεσιών 
ίσης αξίας, σύμφωνα με τους σχετικούς όρους της Σύμ¬ 
βασης Χρηματοδότησης και έχει καταβληθεί σε βάρος 
της κοινοτικής ή και εθνικής χρηματοδότησης που έχει 
χορηγηθεί στο Δικαιούχο. 

Ανάκτηση - Η επιστροφή από το Δικαιούχο ποσών 
αχρεωστήτως ή παρανόμως καταβληθέντων. 

Πιστοποιητικό Επαληθευμένων Δαπανών - Τυποποιη¬ 
μένο έντυπο του Συστήματος Διαχείρισης και Ελέγχου 
των επιχειρησιακών προγραμμάτων του Στόχου Ευρω¬ 
παϊκή Εδαφική Συνεργασία, το οποίο συντάσσεται και 
υπογράφεται από τους εξακριβωτές. 


Αναφορά Διόρθωσης Επαληθευμένων Δαπανών - Τυ¬ 
ποποιημένο έντυπο του Συστήματος Διαχείρισης και 
Ελέγχου των επιχειρησιακών προγραμμάτων του Στό¬ 
χου Ευρωπαϊκή Εδαφική Συνεργασία. 

Διατάκτης - Ο Υπουργός, ο Γενικός Γραμματέας Απο¬ 
κεντρωμένης Διοίκησης ή ο Περιφερειάρχης, ή άλλο 
εξουσιοδοτημένο αρμόδιο όργανο, το οποίο αναλαμβά¬ 
νει υποχρεώσεις σε βάρος πιστώσεων του προϋπολο¬ 
γισμού του φορέα του και προσδιορίζει τις απαιτήσεις 
κατά του Δημοσίου. 

ΚΕΦΑΛΑΙΟ Β' 

ΔΙΑΔΙΚΑΣΙΕΣ ΔΗΜΟΣΙΟΝΟΜΙΚΩΝ ΔΙΟΡΘΩΣΕΩΝ 
ΚΑΙ ΑΝΑΚΤΗΣΗΣ ΓΙΑ ΤΑ ΕΠΙΧΕΙΡΗΣΙΑΚΑ 
ΠΡΟΓΡΑΜΜΑΤΑ ΤΟΥ ΣΤΟΧΟΥ ΕΥΡΩΠΑΪΚΗ 
ΕΔΑΦΙΚΗ ΣΥΝΕΡΓΑΣΙΑ Η ΔΙΑΧΕΙΡΙΣΤΙΚΗ ΑΡΧΗ 
ΤΩΝ ΟΠΟΙΩΝ ΕΔΡΕΥΕΙ ΣΤΗΝ ΕΛΛΑΔΑ 

Αρθρο 3 

Αρμόδια όργανα για τη διενέργεια επαληθεύσεων/ 
επιθεωρήσεων 

1. Οι διαδικασίες δημοσιονομικής διόρθωσης και η ανά¬ 
κτηση των αχρεωστήτως ή παρανόμως καταβληθέντων 
ποσών από τον προϋπολογισμό της Ευρωπαϊκής Ένω¬ 
σης ή και από πόρους του κρατικού προϋπολογισμού 
για την υλοποίηση συγχρηματοδοτούμενων έργων στο 
πλαίσιο των Επιχειρησιακών Προγραμμάτων του Στόχου 
Ευρωπαϊκή Εδαφική Συνεργασία, εφαρμόζονται μετά 
από διαπίστωση παρατυπίας. 

2. Διαπίστωση παρατυπίας μπορεί να γίνει από: 

(ί) τους εξακριβωτές, 

(μ) την Αρχή Πιστοποίησης του οικείου Επιχειρησιακού 
Προγράμματος γενικά και ιδιαίτερα κατόπιν επιθεωρή¬ 
σεων που διενεργούνται από την ίδια ή υπό την ευθύνη 
της, στους Δικαιούχους συγχρηματοδοτούμενων πράξε¬ 
ων και στις πράξεις τους, κατά τα οριζόμενα στο άρθρο 
13, παρ. 2, σημείο (ιγ) του Ν. 3614/2007, 

(ιϋ) τη Διαχειριστική Αρχή του οικείου Επιχειρησιακού 
Προγράμματος γενικά και ιδιαίτερα στις περιπτώσεις 
που η παράδοση των συγχρηματοδοτούμενων προϊό¬ 
ντων και υπηρεσιών είναι δυνατόν να επαληθευτεί μόνο 
σε σχέση με τη συνολική πράξη, 

(ίν) την Αρχή Ελέγχου του οικείου Επιχειρησιακού 
Προγράμματος, κατόπιν ελέγχων στο πλαίσιο των αρ¬ 
μοδιοτήτων της, 

(ν) άλλα αρμόδια εθνικά και Κοινοτικά ελεγκτικά όρ¬ 
γανα. 

3. Με την παρούσα Απόφαση προσδιορίζονται οι βα¬ 
σικοί κανόνες που αφορούν στις διαδικασίες που εφαρ¬ 
μόζονται μετά από την εξακρίβωση παρατυπίας, στο 
πλαίσιο επαλήθευσης των Εξακριβωτών και της Ειδικής 
Υπηρεσίας Διαχείρισης των Επιχειρησιακών Προγραμ¬ 
μάτων του Στόχου «Ευρωπαϊκή Εδαφική Συνεργασία» 
ως Διαχειριστικής Αρχής ή στο πλαίσιο επιθεώρησης 
της Ειδικής Υπηρεσίας «Αρχή Πληρωμής του ΚΠΣ, των 
Κοινοτικών Πρωτοβουλιών και του Ταμείου Συνοχής», 
ως Αρχής Πιστοποίησης. 

Άρθρο 4 

Διαπίστωση παρατυπίας 

1. Στην περίπτωση που διαπιστώνεται παρατυπία για 
οποιαδήποτε αιτία, από τους Εξακριβωτές κατά την 
επαλήθευση των δαπανών, οι παράτυπες δαπάνες δεν 

συμπεριλαμβάνονται στο Πιστοποιητικό Επαληθευμέ- 
νων Δαπανών που αποστέλλουν στο Δικαιούχο και τη 
Διαχειριστική Αρχή. 

2. Στην περίπτωση που η παρατυπία, που διαπιστώ¬ 
νεται από τους Εξακριβωτές, αφορά δαπάνες οι οποίες 
έχουν πιστοποιηθεί και συμπεριληφθεί σε σχετικό Πι¬ 
στοποιητικό Επαληθευμένων Δαπανών, το οποίο έχει 
αποσταλεί στο Δικαιούχο και τη Διαχειριστική Αρχή, οι 
Εξακριβωτές συντάσσουν Αναφορά Διόρθωσης Επαλη¬ 
θευμένων Δαπανών με αναλυτικά στοιχεία των παρά¬ 
τυπων δαπανών και κατάλληλη τεκμηρίωση. 

3. Όμοια, στην περίπτωση που διαπιστώνεται παράτυ¬ 
πη δαπάνη μετά τη διενέργεια διοικητικής ή επιτόπιας 
επαλήθευσης/επιθεώρησης από τη Διαχειριστική Αρχή ή 
την Αρχή Πιστοποίησης του Προγράμματος, οι εν λόγω 
αρχές συντάσσουν αντίστοιχες Αναφορές/Εκθέσεις με 
αναλυτικά στοιχεία των παράτυπων δαπανών και κα¬ 
τάλληλη τεκμηρίωση. 

4. Οι αναφορές/εκθέσεις των παραγράφων 2 και 3 
αποστέλλονται στο Δικαιούχο και ακολουθείται η δια¬ 
δικασία αντιρρήσεων του άρθρου 5. 

5. Στην περίπτωση που διαπιστώνεται παρατυπία από 
την Αρχή Ελέγχου εφαρμόζονται οι σχετικές διατάξεις 
που ισχύουν για τους ελέγχους της. 

6. Στην περίπτωση που διενεργείται έλεγχος από άλλα 
εθνικά ή κοινοτικά όργανα, η Διαχειριστική Αρχή του 
προγράμματος μετά την οριστικοποίηση της έκθεσης 
ακολουθεί τα προβλεπόμενα στο άρθρο 6. 

Αρθρο 5 

Διαδικασία αντιρρήσεων και οριστικοποίηση 
δημοσιονομικών διορθώσεων 

1. Η Αναφορά/Εκθεση των παραγράφων 2 και 3 του 
άρθρου 4 (εφεξής Αναφορά/Εκθεση) αποστέλλεται στον 
ελεγχόμενο Δικαιούχο από το όργανο που διενήργησε 
την επαλήθευση/επιθεώρηση (εφεξής αρμόδιο όργανο), 
εντός δέκα (10) ημερολογιακών ημερών από τη σύνταξή 
του. 

2. Ο ελεγχθείς Δικαιούχος μπορεί, εντός προθεσμίας 
δέκα πέντε (15) ημερολογιακών ημερών από την κοινο¬ 
ποίηση σε αυτόν της Αναφοράς/Εκθεσης, να υποβάλει 
εγγράφως τις αντιρρήσεις του στο αρμόδιο όργανο. 

3. Οι αντιρρήσεις εξετάζονται από το αρμόδιο όργα¬ 
νο εντός προθεσμίας δεκαπέντε (15) ημερολογιακών 
ημερών από την υποβολή τους. Σε κάθε περίπτωση 
που απαιτείται περαιτέρω διερεύνηση, προκειμένου να 
ληφθεί απόφαση για το βάσιμο ή μη των αντιρρήσεων 
που υποβλήθηκαν, διενεργείται συμπληρωματική επαλή- 
θευση/επιθεώρηση από το όργανο που διενήργησε την 
αρχική επαλήθευση/επιθεώρηση. Η σχετική απόφαση επί 
των αντιρρήσεων στην περίπτωση αυτή ολοκληρώνεται 
εντός προθεσμίας δέκα (10) ημερολογιακών ημερών 
από την ημερομηνία της ολοκλήρωσης της συμπληρω¬ 
ματικής επαλήθευσης/επιθεώρησης και τη λήψη τυχόν 
πρόσθετων στοιχείων. 

4. Μετά την εξέταση των αντιρρήσεων ή την παρέ¬ 
λευση άπρακτης της προθεσμίας υποβολής τους, ορι- 
στικοποιείται η Αναφορά/Εκθεση. Η οριστική Αναφορά/ 
Έκθεση, εφόσον συνιστά δημοσιονομικές διορθώσεις, 
λογίζεται ως απόφαση δημοσιονομικής διόρθωσης. 
Κοινοποιείται στο Δικαιούχο και τον Κύριο Δικαιούχο 
καθώς και τη ΔΑ/ΚΤΓ, προκειμένου αυτή να καταχωρίσει 
τη διόρθωση στο Πληροφοριακό Σύστημα, μέσω του 


Δελτίου Καταχώρισης Διόρθωσης (ΔΚΔ). Σημειώνεται, 
ότι με εξαίρεση την περίπτωση παρατυπίας που οφεί¬ 
λεται σε προφανές λάθος συμπλήρωσης ή πληκτρολό- 
γησης, η καταχώριση των παράτυπων δαπανών συνιστά 
δημοσιονομική διόρθωση. 

5. Σε περίπτωση δημοσιονομικής διόρθωσης, η ΔΑ/ 
ΚΤΓ, μετά την καταχώριση του Δελτίου Καταχώρισης 
Διόρθωσης, ενημερώνει σχετικά την Αρχή Πιστοποίησης, 
ενώ συντάσσει και αποστέλλει στην Αρχή Ελέγχου, που 
είναι ο αρμόδιος φορέας για την κοινοποίηση στην 
ΟΙΑΕ, Δελτίο Δήλωσης Παρατυπίας, στην περίπτωση 
που το ποσό και το είδος της δημοσιονομικής διόρθω¬ 
σης απαιτεί κοινοποίηση. 

Αρθρο 6 

Πορίσματα ελέγχων εθνικών και κοινοτικών 
ελεγκτικών οργάνων 

Οι δημοσιονομικές διορθώσεις που προτείνονται σε 
πορίσματα ελέγχων εθνικών και κοινοτικών ελεγκτικών 
οργάνων καταχωρίζονται από τη ΔΑ/ΚΤΓ και στη συνέ¬ 
χεια ακολουθούνται οι διαδικασίες των Αρθρων 8 & 9. 

Αρθρο 7 

Καθορισμός του ύψους δημοσιονομικών διορθώσεων 

1. Αναλογικές δημοσιονομικές διορθώσεις: Το ποσό 
της δημοσιονομικής διόρθωσης που επιβάλλεται, υπο¬ 
λογίζεται γενικά, με βάση τις μεμονωμένες παράτυπες 
δαπάνες που εντοπίζονται. 

2. Κατ’ αποκοπή δημοσιονομικές διορθώσεις: Όταν 
δεν είναι δυνατόν να προσδιορισθεί επακριβώς το ποσό 
της προκληθείσας ζημίας και η εξ ολοκλήρου ακύρωση 
της παράτυπης δαπάνης θα ήταν δυσανάλογη προς το 
μέγεθος της παρατυπίας που έχει εντοπιστεί, επιβάλ¬ 
λονται δημοσιονομικές διορθώσεις κατ’ αποκοπή, υπο¬ 
λογίζοντας τη βαρύτητα της παράβασης που οδήγησε 
στη διαπιστωθείσα παρατυπία, λαμβανομένων υπόψη 
και των σχετικών κατευθυντηρίων γραμμών της Ευρω¬ 
παϊκής Επιτροπής που περιλαμβάνονται στο έγγραφο 
ΟΟΟΟΡ 07/0037/03/29.11.2007 και 0(2011) 7321/19.10.2011. 

Αρθρο 8 

Διαδικασία ανάκτησης αχρεωστήτως 
ή παρανόμως καταβληθέντων ποσών 

1. Η Αρχή Πιστοποίησης μόλις ενημερωθεί από τη 
Διαχειριστική Αρχή σχετικά με τη δημοσιονομική δι¬ 
όρθωση, εξετάζει εάν για το καταχωρηθέν δελτίο δι¬ 
όρθωσης (ΔΚΔ) απαιτείται ανάκτηση αχρεωστήτως ή 
παρανόμως καταβληθείσας κοινοτικής συνδρομής. Στην 
περίπτωση που απαιτείται, εξετάζει εάν υπάρχει εκκρε- 
μούσα απόδοση κοινοτικής συνδρομής, οπότε δύναται 
να προχωρήσει σε συμψηφισμό οφειλών και να αποδώ¬ 
σει μέρος της κοινοτικής συνδρομής ή αν δεν επαρκεί 
να κινήσει τη διαδικασία ανάκτησης για το υπόλοιπο. 
Στην περίπτωση που δεν υπάρχει εκκρεμούσα απόδοση 
κοινοτικής συνδρομής κινεί διαδικασία ανάκτησης για το 
σύνολο του αχρεωστήτως ή παρανόμως καταβληθέντος 
ποσού κοινοτικής συνδρομής. 

2. Σε κάθε περίπτωση, η Αρχή Πιστοποίησης εκδίδει 
Χρεωστικό Σημείωμα, στο οποίο αποτυπώνεί: 

ί) τα στοιχεία ταυτότητας του έργου 

μ) τα στοιχεία του Κύριου Δικαιούχου και του Δικαιού¬ 
χου ή των Δικαιούχων από τους οποίους αναζητούνται 
τα αχρεωστήτως ή παρανόμως καταβληθέντα ποσά 

ιϋ) τη συνολική αχρεωστήτως ή παρανόμως καταβλη- 
θείσα κοινοτική συνδρομή 

ίν) αναλυτικά τα στοιχεία του συμψηφισμού, εφόσον 
υπάρχει εκκρεμούσα απόδοση 

ν) το αχρεωστήτως ή παρανόμως καταβληθέν ποσό 
κοινοτικής συνδρομής που πρέπει να ανακτηθεί, εφόσον 
δεν υπάρχει ή δεν επαρκεί η εκκρεμούσα απόδοση 

νί) η αναλυτική αιτιολογία επιστροφής του προς ανά¬ 
κτηση ποσού 

νϋ) τα στοιχεία του αρμόδιου φορέα που έχει οριστεί 
από το οικείο κράτος για την επιστροφή του αχρεω¬ 
στήτως ή παρανόμως καταβληθέντος ποσού της κοι¬ 
νοτικής συνδρομής, στην περίπτωση που ο δικαιούχος 
δεν επιστρέφει το ποσόν αυτό εντός των καθορισμένων 
ημερομηνιών στο πλαίσιο της παρούσας. 

Η Αρχή Πιστοποίησης αποστέλλει το Χρεωστικό Ση¬ 
μείωμα στον Κύριο Δικαιούχο και το κοινοποιεί στη ΔΑ/ 
ΚΤΓ. Το Χρεωστικό Σημείωμα αποστέλλεται και στις 
αρμόδιες εθνικές αρχές του κράτους που εδρεύει ο 
υπόχρεος δικαιούχος. 

Ειδικά για το Ε.Π. Ελλάδα-Βουλγαρία, η Αρχή Πιστο¬ 
ποίησης εκδίδει, εφόσον απαιτείται, και ξεχωριστό χρε¬ 
ωστικό σημείωμα για τους εταίρους που εδρεύουν στη 
Βουλγαρία, που αφορά την εθνική συμμετοχή της Βουλ¬ 
γαρίας, η οποία επιστρέφεται στον ειδικό λογαριασμό 
που τηρείται στην Τράπεζα της Ελλάδος. 

3. Ο Κύριος Δικαιούχος διαβιβάζει το Χρεωστικό Ση¬ 
μείωμα εντός δέκα (10) ημερολογιακών ημερών από την 
παραλαβή του στο Δικαιούχο, από τον οποίο ζητά την 
επιστροφή σε αυτόν της αχρεωστήτως ή παρανόμως 
καταβληθείσας κοινοτικής συνδρομής εντός τριάντα 
(30) ημερολογιακών ημερών. 

4. Ο Κύριος Δικαιούχος υποχρεούται εντός δέκα (10) 
ημερολογιακών ημερών από την επιστροφή της αχρε¬ 
ωστήτως ή παρανόμως καταβληθείσας κοινοτικής συν¬ 
δρομής εκ μέρους του Δικαιούχου να την καταθέσει σε 
λογαριασμό, που τηρείται στην Τ ράπεζα της Ελλάδος, 
που αφορά το εκάστοτε Πρόγραμμα Ευρωπαϊκής Εδα¬ 
φικής Συνεργασίας. 

5. Σε περίπτωση κατά την οποία υπόχρεος επιστρο¬ 
φής είναι ο Κύριος Δικαιούχος, η προθεσμία επιστρο¬ 
φής είναι τριάντα (30) ημερολογιακές ημέρες από την 
παραλαβή του Χρεωστικού Σημειώματος. 

6. Όταν ολοκληρωθεί η κατάθεση, ο Κύριος Δικαιούχος 
ενημερώνει σχετικά την Αρχή Πιστοποίησης. Η Αρχή 
Πιστοποίησης ενημερώνει με τη σειρά της τη Διαχει¬ 
ριστική Αρχή, η οποία εφόσον πρόκειται για Δικαιούχο 
που εδρεύει στην Ελλάδα, κινεί τις διαδικασίες για την 
επιστροφή της παρανόμως ή αχρεωστήτως καταβλη¬ 
θείσας εθνικής συνδρομής σύμφωνα με το άρθρο 9. 

7. Στην περίπτωση που ο Δικαιούχος εντός της τεθεί- 
σας σε αυτόν προθεσμίας δεν επιστρέφει στον Κύριο 
Δικαιούχο τα αχρεωστήτως ή παρανόμως καταβληθέ- 
ντα ποσά κοινοτικής συνδρομής ή δηλώσει αδυναμία 
επιστροφής, ο Κύριος Δικαιούχος ενημερώνει την Αρχή 
Πιστοποίησης: 

ί) Εφόσον ο Δικαιούχος εδρεύει σε άλλο κράτος, η 
Αρχή Πιστοποίησης διαβιβάζει το ανεκτέλεστο Χρεω¬ 
στικό Σημείωμα στην αρμόδια Αρχή του Κράτους αυτού, 
προκειμένου να επιστραφεί το ποσό της κοινοτικής συν¬ 
δρομής εις βάρος του προϋπολογισμού του. Η ανάκτηση 
της αχρεωστήτως ή παρανόμως καταβληθείσας συν¬ 
δρομής κατά το σκέλος των εθνικών πόρων, αναζητείται 


από το οικείο κράτος με βάση τους δικούς του κανόνες 
εσωτερικού δικαίου. 

μ) Εφόσον ο Δικαιούχος εδρεύει στην Ελλάδα, με μέ¬ 
ριμνα της Αρχής Πιστοποίησης ενημερώνονται οι αρμό¬ 
διες Υπηρεσίες του Γενικού Λογιστηρίου του Κράτους, 
ώστε να καταβληθεί η αχρεωστήτως ή παρανόμως 
καταβληθείσα κοινοτική συνδρομή από το Ελληνικό 
Δημόσιο, εις βάρος του Κρατικού Προϋπολογισμού 
ΚΑΕ 3433 «Επιστροφές από ανεκτέλεστα προγράμμα¬ 
τα». Στη συνέχεια, η Αρχή Πιστοποίησης διαβιβάζει το 
ανεκτέλεστο Χρεωστικό Σημείωμα στη Διαχειριστική 
Αρχή, προκειμένου η τελευταία να κινήσει τις διαδικα¬ 
σίες επιστροφής του παρανόμως ή αχρεωστήτως κα¬ 
ταβληθέντος ποσού κοινοτικής και εθνικής συνδρομής 
σύμφωνα με το άρθρο 9. 

Αρθρο 9 

Απόφαση Ανάκτησης και διαδικασία ανάκτησης 
από Δικαιούχο που εδρεύει στην Ελλάδα 

1. Για υπόχρεο φορέα, φυσικό ή νομικό πρόσωπο 
(ΝΠΔΔ, ΝΠΙΔ) που εδρεύει στην Ελλάδα, από τον οποίο 
αναζητούνται τα αχρεωστήτως ή παρανόμως καταβλη- 
θέντα ποσά εθνικής ή και κοινοτικής συνδρομής, η Δια¬ 
χειριστική Αρχή προβαίνει, ανάλογα με την περίπτωση, 
σε μια εκ των δυο ακόλουθων ενεργειών: 

ί) με την ενημέρωση της Αρχής Πιστοποίησης ότι έχει 
επιστραφεί η αχρεωστήτως ή παρανόμως καταβληθείσα 
κοινοτική συνδρομή, η ΔΑ εισηγείται την έκδοση απόφα¬ 
σης ανάκτησης στον αρμόδιο διατάκτη της δαπάνης για 
την αχρεωστήτως ή παρανόμως καταβληθείσα εθνική 
συνδρομή ή 

ϋ) με την παραλαβή του ανεκτέλεστου Χρεωστικού 
Σημειώματος, σε περίπτωση μη επιστροφής της αχρε¬ 
ωστήτως ή παρανόμως καταβληθείσας κοινοτικής συν¬ 
δρομής, η ΔΑ εισηγείται την έκδοση απόφασης ανά¬ 
κτησης στον αρμόδιο διατάκτη της δαπάνης για την 
αχρεωστήτως ή παρανόμως καταβληθείσα συνολική 
δημόσια συνδρομή (εθνική και κοινοτική). 

2. Η απόφαση ανάκτησης αχρεωστήτως ή παρανόμως 
καταβληθέντος ποσού εκδίδεται από το διατάκτη της 
δαπάνης και αποστέλλεται με επίδοση από δικαστικό 
επιμελητή στον υπόχρεο Δικαιούχο. Επίσης, κοινοποι¬ 
είται στην Αρχή Πιστοποίησης, στην Αρχή Ελέγχου και 
στο Γ ενικό Επιθεωρητή Δημόσιας Διοίκησης. 

3. Η απόφαση ανάκτησης αχρεωστήτως ή παρανό¬ 
μως καταβληθέντος ποσού που εκδίδει ο διατάκτης 
αποτελεί νόμιμο τίτλο βεβαίωσης του χρέους και είναι 
αμέσως εκτελεστή. 

4. Μετά την αποστολή με επίδοση της απόφασης 
ανάκτησης αχρεωστήτως ή παρανόμως καταβληθέντος 
ποσού σε Δικαιούχο που εδρεύει στην Ελλάδα: 

ί) Ο υπόχρεος οφείλει να καταβάλει εντός δέκα (10) 
ημερολογιακών ημερών το ποσό το οποίο έχει καταλο- 
γισθεί σε οποιαδήποτε Δημόσια Οικονομική Υπηρεσία 
(Δ.Ο.Υ.), προσκομίζοντας την απόφαση ανάκτησης αχρε¬ 
ωστήτως ή παρανόμως καταβληθέντος ποσού, καθώς 
και το σημείωμα κατάθεσης που τη συνοδεύει. Η Δ.Ο.Υ. 
στην οποία έγινε η καταβολή γνωστοποιεί αμέσως την 
είσπραξη του οφειλόμενου ποσού στην υπηρεσία που 
εξέδωσε την απόφαση ανάκτησης αχρεωστήτως ή πα¬ 
ρανόμως καταβληθέντος ποσού, καθώς και στην Αρχή 
Πιστοποίησης. 

μ) Σε περίπτωση μη επιστροφής του χρηματικού ποσού 
εντός της προθεσμίας της προηγούμενης παραγρά¬ 
φου, η διαδικασία βεβαίωσης του χρέους ολοκληρώ¬ 
νεται με τη σύνταξη του χρηματικού καταλόγου από 
την υπηρεσία που εξέδωσε την απόφαση ανάκτησης 
αχρεωστήτως ή παρανόμως καταβληθέντος ποσού και 
με την αποστολή του στην αρμόδια για τη φορολογία 
εισοδήματος Δ.Ο.Υ. του υπόχρεου. 

ίϋ) Το προς ανάκτηση αχρεωστήτως ή παρανόμως 
καταβληθέν ποσό, επιβαρύνεται με τόκους υπερημερί¬ 
ας μετά την εκπνοή της προθεσμίας, που προβλέπεται 
στην παράγραφο 4.ί. σύμφωνα με τις ισχύουσες κάθε 
φορά διατάξεις του Κώδικα Είσπραξης Δημοσίων Εσό- 
δων(ΚΕΔΕ). 

ίν) Η αρμόδια Δ.Ο.Υ., μετά την είσπραξη του ποσού που 
ανακτάται, ενημερώνει εγγράφως σχετικά την υπηρεσία 
που εξέδωσε την απόφαση ανάκτησης αχρεωστήτως ή 
παρανόμως καταβληθέντος ποσού. 

ν) Το αχρεωστήτως ή παρανόμως καταβληθέν ποσό 
βεβαιώνεται και εισπράττεται ως έσοδο του κρατικού 
προϋπολογισμού και εισάγεται στην κατηγορία των ει¬ 
δικών εσόδων με Κ.Α.Ε. 3943 «Εσοδα από καταλογισμούς 
σε φορείς που υλοποιούν προγράμματα του Ευρωπαϊ¬ 
κού Ταμείου Περιφερειακής Ανάπτυξης και του Ταμείου 
Συνοχής». Στον ίδιο κωδικό εισάγεται το αχρεωστήτως 
ή παρανόμως καταβληθέν ποσό και όταν εισπράττεται 
εντός της προβλεπόμενης προθεσμίας των δέκα ημερών 
από τον υπόχρεο. 

ΚΕΦΑΛΑΙΟ Γ' 

ΔΙΑΔΙΚΑΣΙΕΣ ΑΝΑΚΤΗΣΗΣ ΑΧΡΕΩΣΤΗΤΩΣ 
Η ΠΑΡΑΝΟΜΩΣ ΚΑΤΑΒΛΗΘΕΝΤΩΝ ΠΟΣΩΝ ΕΛΛΗΝΩΝ 
ΕΤΑΙΡΩΝ ΓΙΑ ΤΑ ΠΡΟΓΡΑΜΜΑΤΑ ΤΟΥ ΣΤΟΧΟΥ 
ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ Η ΔΙΑΧΕΙΡΙΣΤΙΚΗ 
ΑΡΧΗ ΤΩΝ ΟΠΟΙΩΝ ΔΕΝ ΕΔΡΕΥΕΙ ΣΤΗΝ ΕΛΛΑΔΑ 

Άρθρο 10 

1. Στις περιπτώσεις που αναζητούνται αχρεωστήτως 
ή παρανόμως καταβληθέντα ποσά κοινοτικής συνδρο¬ 
μής από Αρχές άλλων Κρατών ή Κύριους Δικαιούχους 
εις βάρος Δικαιούχων που είναι εγκατεστημένοι στην 
Ελλάδα και οι οποίοι δεν έχουν επιστρέφει τα ποσά 
εντός των προθεσμιών που ορίζουν τα εν λόγω Προ- 
γράμματα/Μνημόνια Συνεργασίας, αυτά καταβάλλονται 
από το Ελληνικό Δημόσιο εις βάρος του Κρατικού Προ¬ 
ϋπολογισμού ΚΑΕ 3433 Επιστροφές από ανεκτέλεστα 
προγράμματα. 

2. Η Ειδική Υπηρεσία Διαχείρισης των Επιχειρησια¬ 
κών Προγραμμάτων του Στόχου «Ευρωπαϊκή Εδαφι¬ 
κή Συνεργασία» για τα Επιχειρησιακά Προγράμματα 
«Αδριατική», «Μαύρη Θάλασσα», «Λεκάνη της Μεσογεί¬ 
ου», «Χώρος Νοτιοανατολικής Ευρώπης», «Μεσογειακός 
Χώρος», «ΙΝΤΕΒΒΕΘ ΐνΘ», «ΙΝΤΕΒΑΘΤ» ή η Ειδική Υπηρε¬ 
σία Στρατηγικής, Σχεδιασμού και Αξιολόγησης για τα 
Επιχειρησιακά Προγράμματα «ΕΒΡΟΝ» και «ΙΙΒΒΑΘΤ II»: 

ί) Αιτιολογεί στο Γενικό Λογιστήριο του Κράτους το 
χρέος αυτό που αναζητείται από τον υπόχρεο Δικαιούχο 
που εδρεύει στην Ελλάδα, προκειμένου να πληρωθεί 
από τον ΚΑΕ 3433, και 

μ) για υπόχρεο φορέα, φυσικό ή νομικό πρόσωπο 
(ΝΠΔΔ, ΝΠΙΔ) που εδρεύει στην Ελλάδα, εισηγείται 
στον αρμόδιο διατάκτη της δαπάνης την έκδοση από¬ 
φασης ανάκτησης για την αχρεωστήτως ή παρανόμως 


καταβληθείσα συνολική δημόσια (εθνική και κοινοτική) 
συνδρομή 

3. Στη συνέχεια, ακολουθείται η διαδικασία των παρα¬ 
γράφων 2, 3 και 4 του Αρθρου 9 της παρούσας. 

4. Στην περίπτωση που υπόχρεος φορέας, φυσικό ή 
νομικό πρόσωπο (ΝΠΔΔ, ΝΠΙΔ) που εδρεύει στην Ελλά¬ 
δα έχει επιστρέφει αχρεωστήτως ή παρανόμως κατα¬ 
βληθέντα ποσά κοινοτικής συνδρομής, σύμφωνα με τις 
οριζόμενες στο ΕΠ διαδικασίες και προθεσμίες, τότε η 
διαδικασία ανάκτησης αφορά μόνο στην αχρεωστήτως 
ή παρανόμως καταβληθείσα εθνική συνδρομή. 

Στην περίπτωση αυτή, η Ειδική Υπηρεσία Διαχείρισης 
των Επιχειρησιακών Προγραμμάτων του Στόχου «Ευ¬ 
ρωπαϊκή Εδαφική Συνεργασία» για τα Επιχειρησιακά 
Προγράμματα «Αδριατική», «Μαύρη Θάλασσα», «Λεκάνη 
της Μεσογείου», «Χώρος Νοτιοανατολικής Ευρώπης», 
«Μεσογειακός Χώρος», «ΙΝΤΕΒΒΕΘ ΐνθ», «ΙΝΤΕΒΑΘΤ» ή 
η Ειδική Υπηρεσία Στρατηγικής, Σχεδιασμού και Αξιο¬ 
λόγησης για τα Επιχειρησιακά Προγράμματα «ΕΒΡΟΝ» 
και «ΦΒΒΑΘΤ II» εισηγείται στον αρμόδιο διατάκτη της 
δαπάνης την έκδοση απόφασης ανάκτησης για την 
αχρεωστήτως ή παρανόμως καταβληθείσα εθνική συν¬ 
δρομή. Στη συνέχεια, ακολουθείται η διαδικασία των 
παραγράφων 2, 3 και 4 του Άρθρου 9 της παρούσας. 

Άρθρο 11 
Έναρξη ισχύος 

Η ισχύς της παρούσας αρχίζει από τη δημοσίευσή της. 
Από τη δημοσίευση αυτής καταργείται η αριθμ. 15249/ 
ΕΥΘΥ 550/8.4.2010 (ΦΕΚ Α'471/ 19.4.2010) προηγούμενη 
σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 
-♦- 

Αριθμ. Φ.500/22/Ε5/118552 (2) 

Καθορισμός θέσεων πρακτικής άσκησης φοιτητών 
Τ.Ε.Ι. στο Δήμο Θερμαϊκού, Νομού Θεσσαλονίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 παρ. 1 εδαφ. β, γ, δ 
του ν. 1351/83 (ΦΕΚ Α' 56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις». 

2. Τις διατάξεις του άρθρου 51 του ν. 1892/90 (ΦΕΚ 
Α' 101) σχετικά με την επαναοριοθέτηση του δημοσίου 
τομέα. 

3. Τις διατάξεις του άρθρου 11 παρ. 4 του ν. 2327/95 
(ΦΕΚ Α' 156) «Εθνικό Συμβούλιο Παιδείας, ρύθμιση θε¬ 
μάτων έρευνας παιδείας και μετεκπαίδευσης εκπαιδευ¬ 
τικών και άλλες διατάξεις». 

4. Τις διατάξεις του άρθρου 22 παρ. 3 εδ. α του 
ν.2362/95 (ΦΕΚ Α' 247) «περί δημοσίου λογιστικού ελέγ¬ 
χου των δαπανών του κράτους και άλλες διατάξεις». 

5. Τις διατάξεις του άρθρου 16 παρ. 5 του ν. 2817/2000 
(ΦΕΚ Α' 78 ) «Εκπαίδευση ατόμων ειδικών εκπαιδευτικών 
αναγκών». 

6. Τις διατάξεις του άρθρου 15 παρ. 10 του ν.3232/04 
(ΦΕΚ Α' 48) «Θέματα κοινωνικής ασφάλισης και άλλες 
διατάξεις». 

7. Τις διατάξεις των άρθρων 2 και 36 παρ. 1 εδαφ. β 
του ν. 4009/11 (ΦΕΚ Α' 195) «Δομή, λειτουργία, διασφά¬ 
λιση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων». 

8. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
όπως κυρώθηκε με το άρθρο πρώτο του Π.Δ. 63/2005 
(ΦΕΚ Α' 98). 

9. Τ ις διατάξεις του άρθρου 2 παρ.1 του Π.Δ. 174/1985 
(ΦΕΚ Α' 59) «Άσκηση στο επάγγελμα των σπουδαστών 
των Τεχνολογικών Εκπαιδευτικών Ιδρυμάτων (Τ.Ε.Ι.)». 

10. Το Π.Δ. 118/2013 (ΦΕΚ Α' 152) «Τροποποίηση του 
π.δ. 85/2012 (Α' 141) -Ίδρυση Υπουργείου Υποδομών, Με¬ 
ταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρηκσκευμάτων, Πολιτισμού 
και Αθλητισμού σε Υπουργείο Ανάπτυξης και Ανταγω¬ 
νιστικότητας και σε Υπουργείο Παιδείας και Θρησκευ¬ 
μάτων αντιστοίχως». 

11. Το Π.Δ. 119/2013 (ΦΕΚ Α' 153) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

12. Τη με αριθμό Υ48/09-07-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (ΦΕΚ Β' 
2105). 

13. Το Π.Δ. 65/2011 (ΦΕΚ Α' 147) «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και β) 
Διοικητικής Μεταρρύθμισης και Ηλεκτρονικής Διακυβέρ- 
νησης.,.της Γενικής Γραμματείας Νέας Γενιάς». 

14. Το ΠΔ113/2010 (ΦΕΚ Α' 194) «Ανάληψη υποχρεώσε¬ 
ων από τους Διατάκτες». 

15. Την 2025805/2917/0022/22-04-93 Κοινή Υπουργική 
Απόφαση (ΦΕΚ Β' 307) «Τροποποίηση της κοινής υπουρ¬ 
γικής απόφασης Ε5/1258/86 και αύξηση της μηνιαίας 
αποζημίωσης των σπουδαστών των Τεχνολογικών Εκ¬ 
παιδευτικών Ιδρυμάτων (Τ.Ε.Ι.) που πραγματοποιούν την 
άσκηση στο επάγγελμα σε υπηρεσίες του Δημοσίου, 
Ο.Τ.Α. και λοιπά Ν.Π.Δ.Δ., επιχειρήσεις και οργανισμούς 
του ευρύτερου δημόσιου τομέα». 

16. Τις διατάξεις της Ε5/1303/03-03-1986 (ΦΕΚ Β' 168) 
Κ.Υ.Α. «Ασφάλιση σπουδαστών Τ.Ε.Ι. κατά τη διάρκεια 
της πρακτικής τους άσκησης». 

17. Τη με αριθμό 92/2013 απόφαση του Δ. Σ. του Δή¬ 
μου Θερμαϊκού, Νομού Θεσσαλονίκης, η οποία διαβι¬ 
βάσθηκε προς το Υπουργείο Παιδείας και Θρησκευ¬ 
μάτων, Πολιτισμού και Αθλητισμού, με το με αριθμό 
πρωτ. 6931/7.3.2013 έγγραφο του, καθώς και την ορθή 
επανάληψη αυτής, η οποία επαναδιαβιβάσθηκε με το 
από 20-03-2013 τηλεαντιγράφημα του ανωτέρω Δήμου. 

18. Την εγκύκλιο Α42/5/2008 του ΙΚΑ «Νέα όρια ημερη¬ 
σίων μισθών και νέα τεκμαρτά ημερομίσθια των ασφα¬ 
λιστικών κλάσεων». 

19. Το γεγονός ότι από την απόφαση αυτή προκαλεί- 
ται δαπάνη σε βάρος του προϋπολογισμού του Δήμου 


Θερμαϊκού, Νομού Θεσσαλονίκης, ύψους 1.861,9 ευρώ 
περίπου για το έτος 2013 και ποσό ύψους 22.342,8 ευρώ 
περίπου για καθένα από τα επόμενα οικονομικά έτη. 

20. Τη με αριθμό πρωτ. 7941/19-03-2013 βεβαίωση της 
Οικονομικής Υπηρεσίας για τη δέσμευση της οικονομι¬ 
κής πίστωσης, αποφασίζουμε: 

Καθορίζουμε δέκα (10) θέσεις πρακτικής άσκησης φοι¬ 
τητών Τ.Ε.Ι., ανά εξάμηνο, με δυνατότητα συμμετοχής 
όλων των ειδικοτήτων, στο Δήμο Θερμαϊκού, Νομού 
Θεσσαλονίκης. 

- Η πρακτική άσκηση των σπουδαστών Τ.Ε.Ι. για τον 
ανωτέρω Δήμο πραγματοποιείται για ένα εξάμηνο αρ¬ 
χίζοντας από 01 -12-2013. 

- Οι αποζημιώσεις και οι ασφαλιστικές εισφορές των 
ασκούμενων φοιτητών Τ.Ε.Ι. βαρύνουν τον προϋπολογι¬ 
σμό του Δήμου Θερμαϊκού, Νομού Θεσσαλονίκης. 

- Από τις διατάξεις της απόφασης αυτής προκαλεί- 
ται δαπάνη ύψους 1.861,9 ΕΥΡΩ για το 2013 η οποία 
θα καλυφθεί από τους Κ.Α. 02.10.6041 και 02.10.6054 
σε βάρος του προϋπολογισμού του Δήμου Θερμαϊκού, 
Νομού Θεσσαλονίκης, ως εξής: 

1.861,9 ευρώ (10 θέσεις X 186,19 (176,08+10,11) ευρώ X 
01 μήνα) για το έτος 2013 και 22.342,8 ευρώ (10 θέσεις 
X 186,19 ευρώ X 12 μήνες) για καθένα από τα επόμενα 
οικονομικά έτη. 

Για τη δαπάνη του οικονομικού έτους 2013 έχει δε¬ 
σμευτεί η αντίστοιχη πίστωση στον προϋπολογισμό του 
Δήμου Θερμαϊκού, Νομού Θεσσαλονίκης και για καθένα 
από τα επόμενα οικονομικά έτη προκαλείται ετήσια 
δαπάνη ύψους 22.342,8 ευρώ, η οποία θα δεσμεύεται 
στους αντίστοιχους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Αυγούστου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΙΩΑΝΝΗΣ ΜΙΧΕΛΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. Φ.500/20/Ε5/118556 (3) 

Καθορισμός θέσεων πρακτικής άσκησης φοιτητών 
Τ.Ε.Ι. στο Δήμο Ερέτριας, Νομού Εύβοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 παρ. 1 εδαφ. β, γ, δ 
του ν. 1351/83 (ΦΕΚ Α' 56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις». 

2. Τις διατάξεις του άρθρου 51 του ν. 1892/90 (ΦΕΚ 
Α' 101) σχετικά με την επαναοριοθέτηση του δημοσίου 
τομέα. 

3. Τις διατάξεις του άρθρου 11 παρ. 4 του ν. 2327/95 
(ΦΕΚ Α' 156) «Εθνικό Συμβούλιο Παιδείας, ρύθμιση θε¬ 
μάτων έρευνας παιδείας και μετεκπαίδευσης εκπαιδευ¬ 
τικών και άλλες διατάξεις». 

4. Τις διατάξεις του άρθρου 22 παρ. 3 εδ. α του 
ν.2362/95 (ΦΕΚ Α' 247) «περί δημοσίου λογιστικού ελέγ¬ 
χου των δαπανών του κράτους και άλλες διατάξεις». 

5. Τις διατάξεις του άρθρου 16 παρ. 5 του ν. 2817/2000 
(ΦΕΚ Α' 78) «Εκπαίδευση ατόμων ειδικών εκπαιδευτικών 
αναγκών». 

6. Τις διατάξεις του άρθρου 15 παρ. 10 του ν.3232/04 
(ΦΕΚ Α' 48) «Θέματα κοινωνικής ασφάλισης και άλλες 
διατάξεις». 

7. Τις διατάξεις των άρθρων 2 και 36 παρ. 1 εδαφ. β 
του ν. 4009/11 (ΦΕΚ Α' 195) «Δομή, λειτουργία, διασφά¬ 
λιση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων». 

8. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
όπως κυρώθηκε με το άρθρο πρώτο του Π.Δ. 63/2005 
(ΦΕΚ Α' 98). 

9. Τις διατάξεις του άρθρου 2 παρ. 1 του Π.Δ. 174/1985 
(ΦΕΚ Α' 59) «Άσκηση στο επάγγελμα των σπουδαστών 
των Τεχνολογικών Εκπαιδευτικών Ιδρυμάτων (Τ.Ε.Ι.)». 

10. Το Π.Δ. 118/2013 (ΦΕΚ Α' 152) «Τροποποίηση του 
π.δ. 85/2012 (Α' 141) -Ίδρυση Υπουργείου Υποδομών, Με¬ 
ταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρηκσκευμάτων, Πολιτισμού 
και Αθλητισμού σε Υπουργείο Ανάπτυξης και Ανταγω¬ 
νιστικότητας και σε Υπουργείο Παιδείας και Θρησκευ¬ 
μάτων αντιστοίχως». 

11. Το Π.Δ. 119/2013 (ΦΕΚ Α' 153) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

12. Τη με αριθμό Υ48/09-07-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα» (ΦΕΚ Β' 
2105). 

13. Το Π.Δ. 65/2011 (ΦΕΚ Α' 147) «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και β) 
Διοικητικής Μεταρρύθμισης και Ηλεκτρονικής Διακυβέρ¬ 
νησης...της Γενικής Γραμματείας Νέας Γενιάς». 

14. Το ΠΔ113/2010 (ΦΕΚ Α' 194) «Ανάληψη υποχρεώσε¬ 
ων από τους Διατάκτες». 

15. Την 2025805/2917/0022/22-04-93 Κοινή Υπουργική 
Απόφαση (ΦΕΚ Β' 307) «Τροποποίηση της κοινής υπουρ¬ 
γικής απόφασης Ε5/1258/86 και αύξηση της μηνιαίας 
αποζημίωσης των σπουδαστών των Τεχνολογικών Εκ¬ 
παιδευτικών Ιδρυμάτων (Τ.Ε.Ι.) που πραγματοποιούν την 
άσκηση στο επάγγελμα σε υπηρεσίες του Δημοσίου, 
Ο.Τ.Α. και λοιπά Ν.Π.Δ.Δ., επιχειρήσεις και οργανισμούς 
του ευρύτερου δημόσιου τομέα». 

16. Τις διατάξεις της Ε5/1303/03-03-1986 (ΦΕΚ Β' 168) 
Κ.Υ.Α. «Ασφάλιση σπουδαστών Τ.Ε.Ι. κατά τη διάρκεια 
της πρακτικής τους άσκησης». 

17. Τη με αριθμό 40/2013 απόφαση του Δ.Σ. του Δήμου 
Ερέτριας, Νομού Εύβοιας, η οποία διαβιβάσθηκε προς 


το Υπουργείο Παιδείας και Θρησκευμάτων, Πολιτισμού 
και Αθλητισμού, με το με αριθμό πρωτ. 2033/25-02-2013 
έγγραφο του, καθώς και την ορθή επανάληψη αυτής, 
η οποία επαναδιαβιβάσθηκε με το με αριθμό πρωτ. 
2846/14-03-2013 έγγραφο του ανωτέρω Δήμου. 

18. Την εγκύκλιο Α42/5/2008 του ΙΚΑ «Νέα όρια ημερη¬ 
σίων μισθών και νέα τεκμαρτά ημερομίσθια των ασφα¬ 
λιστικών κλάσεων». 

19. Το γεγονός ότι από την απόφαση αυτή προκαλεί- 
ται δαπάνη σε βάρος του προϋπολογισμού του Δήμου 
Ερέτριας, Νομού Εύβοιας, ύψους 930,95 ευρώ περίπου 
για το έτος 2013 και ποσό ύψους 11.171,4 ευρώ περίπου 
για καθένα από τα επόμενα οικονομικά έτη. 

20. Τη με αριθμό πρωτ. 2847/14-03-2013 βεβαίωση της 
Οικονομικής Υπηρεσίας για τη δέσμευση της οικονομι¬ 
κής πίστωσης, αποφασίζουμε: 

Καθορίζουμε πέντε (5) θέσεις πρακτικής άσκησης 
φοιτητών Τ.Ε.Ι. ανά εξάμηνο, με δυνατότητα συμμετο¬ 
χής όλων των ειδικοτήτων, στο Δήμο Ερέτριας, Νομού 
Εύβοιας. 

- Η πρακτική άσκηση των σπουδαστών Τ.Ε.Ι. για τον 
ανωτέρω Δήμο πραγματοποιείται για ένα εξάμηνο αρ¬ 
χίζοντας από 01-12-2013. 

- Οι αποζημιώσεις και οι ασφαλιστικές εισφορές των 
ασκούμενων φοιτητών Τ.Ε.Ι. βαρύνουν τον προϋπολογι¬ 
σμό του Δήμου Ερέτριας, Νομού Εύβοιας. 

- Από τις διατάξεις της απόφασης αυτής προκαλείται 
δαπάνη ύψους 930,95 ευρώ για το 2013 η οποία θα κα¬ 
λυφθεί από τον Κ.Α. 10-6041.003 σε βάρος του προϋπο¬ 
λογισμού του Δήμου Ερέτριας, Νομού Εύβοιας, ως εξής: 

930,95 ευρώ (05 θέσεις X 186,19 (176,08+10,11) ευρώ X 
01 μήνα) για το έτος 2013 και 11.171,4 ευρώ (05 θέσεις 
X 186,19 ευρώ X 12 μήνες) για καθένα από τα επόμενα 
οικονομικά έτη. 

Για τη δαπάνη του οικονομικού έτους 2013 έχει δε¬ 
σμευτεί η αντίστοιχη πίστωση στον προϋπολογισμό του 
Δήμου Ερέτριας, Νομού Εύβοιας και για καθένα από τα 
επόμενα οικονομικά έτη προκαλείται ετήσια δαπάνη 
ύψους 11.171,4 ευρώ, η οποία θα δεσμεύεται στους αντί¬ 
στοιχους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Αυγούστου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΙΩΑΝΝΗΣ ΜΙΧΕΛΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

